Diari Oficial de la Generalitat Valenciana


Sumari del DOGV 9272, del 07-02-2022 (2022/530)

RESOLUCIÓ de 14 de gener de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Purificación de Villegas Balbuena per la Generalitat. EIP 347/2018.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9272

Data del DOGV
:   07-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/530


Data del document
:   14-01-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 14 de gener de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Purificación de Villegas Balbuena per la Generalitat. EIP 347/2018. [2022/530]  
Antecedents de fet  
La Delegació d'Economia i Hisenda a la Comunitat Valenciana-València dona trasllat d'un escrit presentat per Vicente Antonio Sapiña Cerveró, en el qual comunica la defunció de Purificación de Villegas Balbuena el 8 de gener de 2008 sense haver atorgat testament, i amb el DNI \*\*\*\*986\*\*.  
  
Amb data 28 de juny de 2018, el director general del Sector Públic, Model Econòmic i Patrimoni va signar una resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestats previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
De les actuacions dutes a terme per aquesta direcció general, es constata que la causant va estar empadronada a l'Ajuntament de Cullera.  
Amb data 27 de setembre de 2018, el director general del Sector Públic, Model Econòmic i Patrimoni va signar la resolució de conclusió de la investigació prèvia i incoació de l'expedient de declaració administrativa d'hereus abintestats de Purificación de Villegas Balbuena, la qual es va publicar en el DOGV de 7 de novembre de 2018 i s'exposà en el tauler d'edictes de l'Ajuntament de Cullera de l'11 d'octubre al 5 de novembre de 2018.  
Investigat el cabal relicte, i respecte dels béns immobles de la causant, no consten amb el seu DNI ni amb el seu nom béns de la seua titularitat. No obstant això, a nom de María Luisa Purificación de Villegas Balbuena, sense que figure DNI, sí que se n'han localitzat. L'immoble localitzat coincideix amb l'adreça amb què es dona d'alta en el padró de l'Ajuntament de Cullera.  
Amb data 3 de novembre de 2021, es dona trasllat a l'Advocacia General de la Generalitat de la proposta de resolució d'acceptació de l'herència de la causant, en sol·licitud de l'informe preceptiu exigit per l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 22 de novembre de 2021, es rep un informe en què s'indica que, si bé s'ha seguit la tramitació prevista en la normativa aplicable, el procediment ha caducat, ja que l'acord d'incoació és de data 27 de setembre de 2018.  
Amb data 24 de novembre de 2021 la directora general de Sector Públic i Patrimoni signa la resolució de caducitat del procediment.  
  
Amb data 25 de novembre de 2021, es dicta el nou acord d'incoació, publicat en el DOGV 9254, de 12 de gener de 2022, i exposat en els taulers d'anuncis dels ajuntaments de València i Cullera del 7 de desembre de 2021 al 10 de gener de 2022 i de l'1 de desembre de 2021 a l'1 de gener de 2022, respectivament.  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, és procedent la conclusió de l'expedient per a la declaració d'herència intestada per part de la Generalitat.  
  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer. Declarar la Generalitat hereva de Purificación de Villegas Balbuena i adjudicar-li els béns i drets de l'herència, seguint les recomanacions de l'informe de l'Advocacia General de la Generalitat.  
  
  
Segon. Acceptar l'herència de la causant, a benefici d'inventari, integrada pels béns següents:  
Finca núm. 33459 del Registre de la Propietat de Cullera, foli 187, llibre 538, del terme municipal de Cullera, tom 1964 de l'arxiu; habitatge situat al carrer Colom, cantonada carrer Marina, edifici «La Marítima», de Cullera, quarta planta, porta deu.  
No s'han localitzat més béns de l'herència.  
  
Tercer. Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart. Procedir a prendre possessió dels béns i drets de la causant, així com a administrar-los i conservar-los.  
  
Cinqué. Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari general de béns i drets de la Generalitat.  
En el cas del bé immoble que integra el cabal relicte, procedir a alienar-lo.  
  
Sisé. Una vegada liquidada l'herència, aprovar, previ informe de la Intervenció Delegada, el compte general de liquidació de l'abintestat en què s'integrarà la totalitat dels ingressos generats i les despeses abonades o per abonar, entre els quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant de la Secretaria Autonòmica de Model Econòmic i Finançament en el termini d'un mes a comptar des de l'endemà de la recepció d'aquesta notificació.  
Si transcorren tres mesos des de l'endemà de la interposició del recurs d'alçada sense que s'haja resolt, podrà considerar-se que ha sigut desestimat i interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos.  
Tot això sense perjudici que puga fer-se ús de qualsevol altre recurs o acció que s'estime procedent.  
  
València, 14 de gener de 2022.- La directora general del Sector Públic i Patrimoni: Isabel Castelló García.